
I. DISPOZIŢII GENERALE

1. Rolul regulamentului local de urbanism

1.1. Regulamentul local de urbanism (R.L.U.) aferent P.U.Z. este o documentaţie cu caracter de reglementare care cuprinde prevederi referitoare la modul de utilizare a terenurilor, de realizare şi utilizare a construcţiilor pe întreg teritoriul studiat. Prescripţiile cuprinse în prezentul Regulament (permisiuni şi restricţii) sunt obligatorii la autorizarea executării construcţiilor în limitele teritoriului care face obiectul P.U.Z.

1.2. Prezentul regulament local de urbanism explicitează şi detaliază prevederile cu caracter de reglementare ale Planului Urbanistic Zonal.

1.3. Regulamentul local de urbanism constituie act de autoritate al administraţiei publice locale şi a fost aprobat pe baza avizelor obţinute în conformitate cu prevederile Legii nr. 50, republicată în 1996, de către Consiliul Local Timişoara cu nr. …………… din ………………………….. .

1.4. Modificarea Regulamentului Local de Urbanism aprobat se va face numai în condiţiile în care modificările nu contravin prevederilor Regulamentului General de Urbanism; aprobarea unor modificări ale Planului Urbanistic Zonal şi implicit ale Regulamentului local de urbanism se poate face numai cu respectarea filierei de avizare – aprobare pe care a urmat-o şi documentaţia iniţială.

1.5. Dacă prin prevederile unor documentaţii pentru părţi componente ale teritoriului studiat se schimbă concepţia generală care a stat la baza Planului Urbanistic Zonal şi Regulamentului Local de Urbanism aprobat, este necesară elaborarea din nou a acestei documentaţii, conform prevederilor legale.

2. Baza legală

2.1. La baza elaborării Regulamentului Local de Urbanism aferent Planului Urbanistic Zonal stă: Legea nr. 50/1991 privind autorizarea executării construcţiilor şi unele măsuri pentru realizarea locuinţelor (republicată), Legea fondului funciar nr. 18/1991 (republicată), Legea administraţiei publice locale nr. 69/1991 (republicată), Legea privind circulaţia juridică a terenurilor nr. 54/1998, Legea privind exproprierea pentru cauză de utilitate publică nr. 33/1994, Legea privind calitatea în construcţii nr. 10/1995 (republicată), Legea privind protecţia mediului nr. 137/1995 (republicată), Legea privind regimul juridic al drumurilor nr. 82/1998 pemtru aprobarea O.G. 43/1997, Legea apelor nr. 107/1996, Legea privind proprietatea publică şi regimul juridic al acesteia nr. 213/1998, Codul Civil, Ordinul ministrului Sănătăţii nr. 536/1997 pentru aprobarea normelor  de igienă şi a recomandărilor privind modul de viaţă al populaţiei, Regulamentul General de Urbanism aprobat cu H.G. nr. 525/27.06.1996, H.G. nr. 1076/2004 privind stabilirea procedurii de realizare a evaluării de mediu pentru planuri şi programe,  şi Ghidul privind metodologia de elaborare şi conţinutul cadru al P.U.Z. – indicativ GM-010-2000 aprobat prin ordinul MLPAT nr. 176/N/16.08.2000.


Regulamentul local de Urbanism al P.UZ. detaliază prevederile reglementărilor cuprinse în P.U.G. Timişoara şi prescripţiile R.L.U. aferente acestuia pentru zona studiată.

3. Domeniul de aplicare

3.1. În baza prezentei documentaţii de urbanism se va putea ridica interdicţia de construire instituită până la elaborarea P.U.Z.

3.2. Planul Urbanistic Zonal „Imobil locuinte c olective si functiuni complementare la parter P+2E+M/Er” – Timisoara, se va integra în Planul Urbanistic General Timişoara.

II. REGULI DE BAZĂ PRIVIND MODUL DE OCUPARE A TERENURILOR

4. Reguli cu privire la păstrarea integritǎţii mediului şi protejarea patrimoniului natural şi construit

4.1. Terenul cuprins în P.U.Z. îşi schimbă funcţiunea conform planşei REGLEMENTĂRI şi se supune prevederilor art. 4 din R.G.U. cu privire la autorizarea constructiilor pe terenurile din intravilanul Municipiului Timisoara.
4.2. Autorizarea şi executarea construcţiilor va avea în vedere posibilitatea existenţei în sol a unor repere arheologice ale trecutului oraşului Timişoara. In cazul în care, pe parcursul lucrărilor, se descoperă vestigii arheologice (fragmente de ziduri, fundaţii, pietre cioplite sau sculptate, oseminte, inventar monetar, ceramice, etc.), constructorul este obligat să sisteze lucrările, să ia măsuri de pază şi să anunţe emitentul autorizaţiei. Reluarea lucrărilor se va face numai cu acordul organelor de specialitate.

4.3. Aspectul exterior al clădirilor:

· Autorizaţia de construire poate fi refuzată dacă o construcţie prin situare, arhitectură, dimensiuni şi aspect exterior este în măsură să aducă prejudicii caracterului şi intereselor vecinătăţilor, siturilor, peisajelor naturale sau urbane.

· Faţadele laterale şi posterioare ale clădirilor trebuie tratate la acelaşi nivel calitativ ca şi cele principale şi în armonie cu acestea.

· Culorile utilizate pe faţade se va face respectând principiul unităţii cromatice a unei unităţi spaţiale (stradă, piaţetă); vor fi folosite culori din aceeaşi gamă cromatică sau combinaţii cromatice echilibrate-contraste complementare. Caracterul de unitate a culorilor se va aplica de la culorile faţadelor până la cele ale învelitorilor şi celorlalte elemente exterioare (împrejmuiri, etc.).
· Sunt interzise imitaţiile stilistice.

· Materialele pentru finisaj vor fi de bună calitate, cu rezistenţă mare în timp şi specifice cadrului arhitectural de tip urban. Este interzisă utilizarea lor improprie.

· Materialele de construcţie destinate a fi acoperite nu pot fi lăsate aparente în exteriorul clădirii sau pe împrejmuiri.

· Tipul şi poziţia acoperişului reprezintă un element ce dă unitate unei zone. Este preferabil să existe acelaşi tip de acoperiş într-o subzonă spaţială, iar acesta să aibă parametrii comuni pentru fiecare obiect ce face parte din subzona respectivă.

· Împrejmuirile vor trebui să participe la ameliorarea aspectului exterior atât prin alegerea materialelor şi esenţelor vegetale, cât şi prin calitatea execuţiei.

· Mobilierul urban, reclamele, semnalele se vor executa din materiale adecvate folosinţei propuse şi în concordanţă stilistică cu caracterul arhitectural al zonei în care se amplaseazâ. Volumul şi poziţia acestora nu va stânjeni traficul auto sau pietonal.

4.4. Extinderile,  supraetajările, acoperirile cu şarpantă ale unor construcţii existente pot fi autorizate cu următoarele condiţii:

· Nu este cazul
4.5. Autorizarea şi executarea construcţiilor va avea în vedere păstrarea calităţii mediului natural şi al echilibrului ecologic.

5. Reguli cu privire la siguranţa în construcţii şi la apărarea interesului public

5.1. Toate categoriile de construcţii pot fi autorizate doar cu respectarea prevederilor Legii nr. 10/1995 republicată privind calitatea în construcţii.

5.2. Protecţia faţă de poluare şi alte riscuri – Pentru construirea clădirilor şi instalaţiilor în zonă se vor lua măsuri pentru evitarea poluării mediului şi de diminuare a altor riscuri.

5.3. Suprafeţele necesare sau disponibile ce vor fi ocupate de obiectivele de utilitate publică propuse (reţeaua de drumuri) şi asupra cârora se istituie servituţi de utilitate publică se vor stabili prin Studii de specialitate.

6. Reguli de amplasare şi retrageri minime obligatorii

6.1. 
Aliniamentul este limita dintre domeniul public şi domeniul privat.


Construcţiile vor fi amplasate la o retragere fixa de 2,00 m
6.2. 
Amplasarea construcţiilor unele în raport cu altele pe aceeaşi parcelă:


1. Fronturile vor fi menţinute în ordin discontinuu, la străzi şi în interiorul parcelelor.


2. Construcţiile vor fi cuplate.
6.3. 
Amplasarea construcţiilor în raport cu limitele dintre parcele:

1. Constructiile pot fi amplasate cu calcan pe o limitǎ lateralǎ. Distanta minima faţǎ de limitele laterale, in cazul in care constructiile nu sunt amplasate cu calcan, este de minim 2,00 m.

2. Distanţa minimă de la o construcţie până la limita separatoare posterioară este egală cu înălţimea construcţiei, dar minimum 10 m.

6.4. 
Amplasarea construcţiilor în raport cu căile de circulaţie se va face cu respectarea 
distanţelor minime obligatorii, în funcţie de intensitatea traficului şi de categoria străzii.

6.5. 
Igiena şi confortul urban se realizează prin respectarea normelor de însorire şi iluminat natural. Autorizarea executării construcţiilor se face în condiţiile respectării art. 11 din Ordinul 536/1997 al ministrului sănătăţii pentru aprobarea Normelor de igienă şi a recomandărilor privind mediul de viaţă al populaţiei.

6.6. 
Amplasarea construcţiilor noi se va face cu respectarea distanţelor minime obligatorii faţă de drumul public, în funcţie de intensitatea traficului şi categoria străzii (conform STAS 10009-88 referitor la limite admisibile ale nivelului de zgomot).

7. Reguli cu privire la asigurarea acceselor obligatorii

7.1. 
Orice construcţie trebuie să fie accesibilă printr-un drum public având caracteristicile necesare pentru a satisface exigenţele de securitate, apărarea contra incendiilor şi protecţiei civile.


Autorizarea executării construcţiilor este permisa numai daca exista posibilitati de acces la drumurile publice, direct sau prin servitute, conform destinatiei constructiei. Caracteristicile acceselor la drumurile publice trebuie sa permita interventia mijloacelor de stingere a incendiilor.

7.2. 
Accesele pietonale trebuie prevăzute pentru toate construcţiile şi amenajările de orice fel. Zonarea funcţională a teritoriului trebuie să asigure corelarea diferitelor categorii de accese carosabile, accese pietonale şi parcaje, corespunzător funcţiilor şi caracterului urbanistic al zonei. Autorizarea executării construcţiilor şi amenajărilor de orice fel este permisă numai daca se asigura accese pietonale, potrivit importantei si destinatiei constructiei.

7.3. 
Execuţia străzilor şi a lucrărilor de sistematizare se va face după caz, în etape de investiţie, pe baza unui program corelat cu programul de construcţii şi instalaţii, respectându-se prevederile tehnice de execuţie din normative şi standarde.

7.4. 
Pentru drumurile ce se termină în fundături este necesară amenajarea acestora în aşa fel încât să permită întoarcerea vehiculelor ce asigură securitatea zonei.

7.5. 
Staţionarea vehiculelor corespunzătoare utilizării construcţiilor trebuie să fie asigurată în afara spaţiilor publice.


Autorizaţia de construire poate fi refuzată în situaţia imposibilităţii rezolvării staţionării autovehiculelor necesare pentru funcţiunea respectivă.


Este interzisă transformarea spaţiilor verzi de aliniament în spaţii pentru parcaje.


Suprafeţele de staţionare necesare vor fi stabilite în P.U.Z. cu respectarea prevederilor din H.G. 525/1996 şi a normativelor în vigoare.

8. Reguli cu privire la echiparea edilitară

8.1. 
Prevederile Regulamentului general de urbanism, elaborat în conformitate cu normele în vigoare, au ca scop, prin obligaţia asigurării echipării tehnico-edilitare a noilor construcţii, creşterea confortului în localitate.

Racordarea la reţelele tehnico edilitare existente

Autorizarea executării construcţiilor va fi permisă numai în cazul existenţei posibilităţii de racord la reţelele existente sau, în cazul în care nu există posibilitate, se vor avea în vedere următoarele posibilităţi:

· se vor realiza soluţii de echipare în sistem individual, cu respectarea normelor sanitare şi de protecţie a mediului;

· beneficiarul se obligă sa racordeze construcţia la reţeaua centralizată, atunci când aceasta se va executa.

Realizarea de reţele tehnico-edilitare:

· extinderile de reţele publice sau măririle de capacitate a reţelelor edilitare publice se realizează de investitor sau beneficiar, parţial sau în întregime, după caz, în condiţiile contractelor încheiate cu furnizorii de utilitati;

· lucrările de racordare şi de branşare la reţeaua publică se suportă în întregime de investitor sau beneficiar.

8.2. 
Conform legislaţiei în vigoare, retelele edilitare publice aparţin domeniului public.

9. Reguli cu privire la forma şi dimensiunile terenurilor pentru construcţii

9.1. Pentru a fi construibil, un teren trebuie să fie accesibil printr-un drum public având caracteristicile necesare pentru a satisface exigenţele de securitate, apărarea contra incendiilor şi protecţiei civile. Autorizarea executării construcţiilor se face cu respectarea prevederilor articolelor privind ocuparea terenului din R.G.U.

10. Reguli cu privire la amplasarea de spaţii verzi şi împrejmuiri

10.1. Suprafaţa spaţiilor verzi şi plantate se va stabili în corelare cu normele de igienă şi protecţia mediului. Se va ţine seama de mărimea şi funcţiunea dominantă a zonei, în care este amplasată construcţia.

10.2. Amenajarea spaţiilor publice, realizarea spaţiilor verzi şia mobilierului urban se va realiza numai pe bază de documentaţii de specialitate aprobate, a certificatelor de urbanism şi a autorizaţiilor de construire, eliberate conform Legii nr. 50/1991.

10.3. Orice proiect de construire atrage după sine obligaţia de a trata terenul neconstruit şi neamenajat cu spaţii verzi şi de a planta minimum un arbore la fiecare 150 mp de teren neconstruit. Se va trata ca spaţiu verde cel puţin 25% din suprafaţa totală a terenului.

10.4. Se vor amenaja plantaţii de protecţie, în special de-a lungul căilor publice.

III. ZONIFICAREA FUNCŢIONALĂ

11. Zone şi subzone funcţionale

Zonele funcţionale s-au stabilit conform cerinţelor documentaţiei şi sunt puse în evidenţă în planşa REGLEMENTĂRI din P.U.Z.

In vederea asigurării compatibilităţii funcţiunilor, autorizarea executării construcţiilor se face pe baza analizei raportului între construcţia propusă şi structura funcţională a zonei.

Pentru integrarea în zonă a construcţiilor noi se va ţine seama de Normele de Igienă aprobate cu ordinul Ministerului Sănătăţii nr. 536/1997 art. 3-5, art. 7-11, art. 13-15.

Subzonele funcţionale sunt subdiviziuni ale zonelor funcţionale cu funcţiuni specializate.

Zona studiată în P.U.Z., care face obiectul Regulamentului Local de Urbanism are următoarele subzone funcţionale, fiecare zonă fiind reprezentată printr-o culoare în planşa de Reglementări urbanistice: zonǎ rezidenţialǎ

IV. PREVEDERI LA NIVELUL ZONELOR FUNCŢIONALE

Din punct de vedere funcţional, zona este împărţită astfel:

L
- ZONA REZIDENŢIALĂ

În cadrul acestei zone, este prevăzută următoarea subzonă funcţională:

Lm
- Exclusiv rezidenţială cu locuinţe pentru maxim 2 familii;
Li
- Exclusiv rezidenţialǎ cu locuinţe colective.

Pentru fiecare zonă funcţională, prevederile Regulamentului cuprind reglementări specifice, care se subordonează prevederilor din R.G.U. şi R.L.U.

L – ZONA REZIDENŢIALĂ

1. Generalităţi

Art. 1. Tipuri de subzone funcţionale: 
Lm – subzona rezidentiala propusa cu locuinte cu regim de inaltime până la P+1E+M;
Li – subzona rezidentiala propusa cu locuinte cu regim de inaltime până la P+2E+M/Er;
conform planşei de reglementǎri urbanistice.
Art. 2. Funcţiunea dominantă a zonei invecinate este locuirea, fiind compusă din locuinţe individuale P-P+2E. Functiunile complementare existenta este constituita din spatii comerciale amplasate în garajele locuinţelor existente. Functiunea dominanta a zonei studiate este locuirea.

Art. 2. Funcţiuni complementare admise ale zonei:

- instituţii publice şi servicii;

- spaţii verzi amenajate;

- accese carosabile, pietonale, piste biciclişti, parcaje, garaje;

- reţele tehnico-edilitare şi construcţii aferente.

2. Utilizarea funcţională a terenurilor din cadrul zonei:

Art. 4. Utilizări permise:

1) locuinţe individuale cu funcţiuni complementare la parter P+1E+M în subzona Lm;
2) locuinte colective cu functiuni complementare la parter P - P+2E+M/Er în subzona Li;

3) construcţii cu funcţiune de comerţ, alimentaţie publică, servicii, sănătate, cu condiţia ca ele să fie mici ca amploare, integrate în structurile propuse şi subordonate funcţiunii generice;

4) sedii de firmă;
5) construcţii pentru circulaţia auto, staţionări auto şi circulaţie pietonală;

6) amenajări de spaţii verzi, pentru sport, recreere şi protecţie, locuri de joacă pentru copii, instalaţii tehnico-edilitare necesare zonei

Art. 5. Utilizări permise cu condiţii:

· nu e cazul.
Art. 6. Interdicţii temporare:

· nu e cazul.
Art. 7. Interdicţii definitive (permanente):

7) construcţii cu funcţiune industrială, de depozitare, comerţ en-gros, creşterea animalelor;

8) construcţii pentru echipare cu instalaţii tehnologice;

9) parcelări de terenuri cu destinaţie industrialǎ şi comercială;

10) depozite de deşeuri.

3. Condiţii de amplasare şi conformare a construcţiilor


Art. 8. Reguli de amplasare şi retrageri minime obligatorii:

a)
Amplasarea faţă de frontul stradal:

Autorizarea construcţiilor se va realiza respectând un aliniament al volumului principal al clădirii, astfel:

- construcţiile vor fi amplasate cu o retragere fixǎ de 3,50 m pentru subzona funcţionalǎ Lm;

- construcţiile vor fi amplasate cu o retragere fixǎ de 2,00 m pentru subzona funcţionalǎ Li;
- aliniamentul teraselor şi balcoanelor la frontul stradal nu trebuie sǎ depaşeascǎ aliniamentul stradal.

b)   Amplasarea faţă de limitele laterale ale parcelei se va face respectând condiţiile:

Clădirea va avea obligatoriu asigurat un acces auto pe parcelă, având minimum 3,50 m lăţime.
Terasele şi balcoanele în interiorul parcelei pot depǎşi aliniamentul parterului, cu condiţia amplasǎrii acestora la minim 3,00 m faţǎ de cota terenului sistematizat şi cu respectarea Codului Civil. 


c)   Amplasarea a construcţiilor faţă de punctele cardinale:


- se va asigura însorirea tuturor încǎperilor de locuit pe o duratǎ de minimum 1 ½ ore zilnic.
d) Amplasarea construcţiilor faţă de limitele de fund ale parcelelor va respecta următoarele condiţii:


- minim 10,00 m faţǎ de limita de fund a parcelei;

Art. 9. Reguli cu privire la asigurarea acceselor obligatorii:

Este obligatorie realizarea unui acces auto şi asigurarea a cel puţin unui parcaj pe fiecare apartament. La numarul de apartamente se va adauga un spor de 15%. 

Art. 10. Reguli cu privire la echiparea tehnico-edilitară:

Autorizarea executarii constructiilor este permisa numai daca exista posibilitatea racordarii de noi consumatori la retele existente de apa, la instalatiile de canalizare si de energie electrica.

Pentru celelalte categorii de constructii se poate deroga de la prevederile de mai sus, cu avizul organelor administratiei publice competente, daca beneficiarul se obliga sa prelungeasca reteaua existenta, atunci cand aceasta are capacitatea necesara, sau se obliga fie sa mareasca capacitatea retelelor publice existente, fie sa construiasca noi retele.

Extinderile de retele sau maririle de capacitate a retelelor edilitare publice se realizeaza de catre investitor sau beneficiar, partial sau in intregime, dupa caz, in conditiile contractelor incheiate cu consiliile locale.

Lucrarile de racordare si de bransare la reteaua edilitara publica se suporta in intregime de investitor sau de beneficiar.

Art. 11. Reguli cu privire la forma şi dimensiunile terenului şi construcţiilor


Nu e cazul.

Art. 12. Inălţimea construcţiilor

Regimul de înălţime maxim a construcţiilor este stabilit la P+1E+M pentru subzona functionala Lm.

Regimul de înălţime maxim a construcţiilor este stabilit la P+2E+M/Er pentru subzona functionala Li.

Art. 13. Procentul de ocupare al terenului

Procentul maxim de ocupare al terenului este stabilit la 40% pentru subzona funcţionalǎ Lm.

Procentul maxim de ocupare al terenului este stabilit la 30% pentru subzona funcţionalǎ Li.

Coeficientul de utilizare al terenului este stabilit la 1,20 pentru toate subzonele funcţionale.










Întocmit,







              Ec. Arh. Cristina Babescu
